**I Z V J E Š Ć E**

sa 4. redovne sjednica Općinskog vijeća Općine Kršan održane dana 27. rujna 2023. godine, u općinskoj vijećnici Općine Kršan na kojoj je prisustvovalo svih 13 vijećnika Općinskog vijeća Općine Kršan.

Na sjednici Općinskog vijeća Općine Kršan razmatrani su i usvojeni sljedeći akti:

**1. Verificiranje zapisnika sa 3. redovne sjednice Općinskog vijeća Općine Kršan održane dana 13. srpnja 2023.**

**2. Polugodišnji Izvještaj o izvršenju Proračuna Općine Kršan za razdoblje od 01. siječnja do 30. lipnja 2023.**

U izvještajnom razdoblju od 01. siječnja do 30. lipnja 2023. Općina Kršan ostvarila je ukupne prihode u iznosu od 1.737.085,55 eura ili 28,89 % godišnjeg plana. U istom razdoblju realizirani su ukupni rashodi proračuna u iznosu 1.415.528,18 eura ili 21,86 % godišnjeg plana i izdaci u iznosu od 159.267,32 eura ili 50,00%. Što je rezultiralo viškom od 162.290,05, €. Uzimajući u obzir navedeno ostvarenje prihoda, rashoda i izdataka, uz raspoloživa sredstva prenesena iz prethodne godine u iznosu 44.758,89 eura, na kraju ovog izvještajnog razdoblja bilježi se višak sredstava raspoloživ u slijedećem razdoblju u iznosu od 207.048,94 €.

**3. Općinski vijećnici primili su na znanje izvješće o radu Općinskog načelnika Općine Kršan za razdoblje 01. siječnja do 30. lipnja 2023.**

Općinski načelnik upoznao je vijećnike sa izvješćem o radu za razdoblje 01. siječnja do 30. lipnja 2023. koje su vijećnici primili na znanje i o kojem se prema Poslovniku Općinskog vijeća ne glasa.

**4. Odluka o raspolaganju nekretninama u vlasništvu Općine Kršan na području Proizvodno poslovne zone Kršan – Istok sa Centrom agropoduzetništva**

Ovom Odlukom uređuje se način raspolaganja imovinom, a kao način raspolaganja izabran je model prodaje. Odlukom se definira utvrđivanje početne natječajne cijene, kriterij za odabir ponude, sadržaj natječaja i visina jamčevine, sadržaj ponude i prilozi uz ponudu, opis nekretnine te plaćanje kupoprodajne cijene. Nadalje, utvrđuje se rok za privođenje namjeni kupljene nekretnine, uz mogućnost produženja u iznimnim slučajevima, rok zadržavanja prava nazadkupnje i rok u kojem kupac nema pravo otuđenja predmetne nekretnine.

Općini Kršan područje obuhvata Zona darovano je Odlukom Vlade RH iz srpnja 2018. godine, te je tada procijenjena vrijednost zone od strane ovlaštenog vještaka iz Zagreba iznosila je 13.440.000,00 kn sada je po ovlaštenom procjenitelju ista procijenjena na iznos od 2.970.000,00 EUR (22.400.000,00 kn).

Prema odabranom varijantnom rješenju, prostor je raspodijeljen na 18 parcela i to :

2 parcele X cca 10.000 m2, 8 parcela X cca 5.000 m2, 7 parcela X cca 2.000/2.500 m2, 1 parcela X cca 1.500 m2 a utvrđena je početna vrijednost od cca 28.71 €/m2.

**5. Programa poticajnih mjera za poduzetnike u Proizvodno poslovnoj zoni Kršan - Istok sa Centrom agropoduzetništva**

Ovim Programom uređuju se potrebni uvjeti, kriteriji i postupci ostvarivanja potpora i poticaja za investitore, u funkciji efikasne aktivacije Proizvodno-poslovne zone Kršan, povećanja novih investicija, očuvanja postojećih i stvaranja novih radnih mjesta na području Općine Kršan. Program poticajnih mjera strukturiran je kroz tri modula i to: kroz umanjenje/ popust vrijednosti komunalnog doprinosa, umanjenje/popust vrijednosti komunalne naknade i korištenje godišnjih programa poticaja MSP-a i obrtništva Općine Kršan.

**6. Program dodjele *de minimis* potpora (potpora male vrijednosti) za ulaganja u sektoru malog i srednjeg poduzetništva na području Općine Kršan u 2023.**

Ovaj Program predstavlja akt na temelje u kojeg Općina Kršan dodjeljuje potpore male vrijednosti u smislu Uredbe o potporama male vrijednosti usklađene s aktima EU. Prihvatljive aktivnosti i troškovi su: subvencioniranje inicijalnih troškova pokretanja gospodarske aktivnosti poduzetnika početnika, subvencioniranje nabave i ugradnje opreme i strojeva za obavljanje osnovne djelatnosti i subvencioniranje IT sustava i aplikacija u poslovanje.

Na raspolaganju je 13.250,00 € za 2023.

Točke 4, 5. i 6. obrazložila je odvjetnica Mirna Radolović i konzultant Florijan Ćelić, iz Pule.

**7. Konačne Odluke o prodaji nekretnina prema provedenom Natječaja za prodaju nekretnina u vlasništvu/suvlasništvu Općine Kršan od 19. lipnja 2023.**

Općinsko vijeće Općine Kršan donijelo je dana 25. svibnja 2023. Odluku o objavi natječaja za prodaju nekretnina u vlasništvu Općine Kršan u k.o. Kršan i k.o. Jesenovik. Nakon provedenog postupka, po utvrđivanju valjanosti ponuda, Komisija za provođenje natječaja za prodaju nekretnina utvrdila je konačni prijedlog Odluka o prodaji nekretnina i to: dvije nekretnine u k.o. Kršan kupcu V.Runko i 2 nekretnine u k.o. Jesenovik kupac M. Kamenečki. Ukupno ostvarena vrijednost kupoprodajom je 51.200,00 €.

**8. Konačne Odluke o prodaji nekretnina prema provedenom Natječaja za prodaju nekretnina u vlasništvu/suvlasništvu Općine Kršan od 07. kolovoza 2023.**

Općinsko vijeće Općine Kršan donijelo je dana 13. srpnja 2023. Odluku o objavi natječaja za prodaju nekretnina u vlasništvu Općine Kršan u k.o. Kršan. Nakon provedenog postupka, po utvrđivanju valjanosti ponuda, Komisija za provođenje natječaja za prodaju nekretnina utvrdila je konačni prijedlog Odluka o prodaji nekretnina i to: jednu nekretninu u k.o. Kršan kupcu S.Runko, te Odluku da se poništi dio Natječaja za prodaju nekretnina Općinskog vijeća Općine Kršan od 7.kolovoza 2023. pod točkom I. Redni broj 2. Prodaja kat.čest.br.54/107 upisana u z.k.ul. 1507 u k.o. Kršan, vlasništvo Općine Kršan u cjelini, radi rješavanja imovinsko-pravnih odnosa. Ukupno ostvarena vrijednost kupoprodajom je 15.000,00 €.

**Na inicijativu grupe vijećnika razmatrane su točke: 9, 10, 11 i 12. bez donošenja Odluka.**

**9. Informacija – Status Postupka VI. Izmjena i dopuna PPUOK\***- Broj primljenih zahtjeva
- Broj obrađenih zahtjeva

- Daljnji rokovi i radnje prema konačnom usvajanju

Članovima Općinskog vijeća podijeljeni su materijali o broju zaprimljenih, obrađenih zahtjeva za izmjenu i dopuna PPU Općine Kršan i postupcima do usvajanja izmjena i dopuna Plana

**10. Financiranje nacionalnih manjina\***

Na sjednici provedena rasprava o financiranju VBNM i Udruga nacionalne manjine.

**11. Održana Prezentacija projekta tvrtke AMRE te predstavljanje pisma namjere**

Vijećnicima je prezentaciju projekta održao g. Josip Milić, predstavnik tvrtke AMRE

**12. Mišljenje / Zaključak u vezi prethodne točke dnevnog reda\***

**OPĆINSKO VIJEĆE OPĆINE KRŠAN**

Kršan, 28. rujna 2023.

Općinski načelnik

Izvješće za WEB stranicu sastavila: Roman Carić

Pročelnica JUO

Glorija Fable

KLASA: 024-05/23-01/4

URBROJ: 2163-22-23-11